El 'Bua Fest Beach Urban Art Gandia' arriba aquest cap de setmana a Gandia
27 maig 2022

## El 'Bua Fest Beach Urban Art Gandia' arriba aquest cap de setmana a Gandia27 maig 2022Última actualització: 27 maig 2022

![](../gestion/img/a2c16f348e76fb9c2996a1c9889d9dcdbeb35be207d273f17bd2bd190cbb14ba.jpg)  
  

El regidor de Platges i Turisme, **Vicent Mascarell**, acompanyat del responsable de l'àrea de Cultura, **Nahuel González**, ha presentat la primera edició del 'Bua Fest', un nou espectacle d'art urbà que combinarà pintura de murals amb música i tallers creatius per a tots els públics.  
  
Se celebrarà a la platja de Gandia els dies 28 i 29 de maig al voltant del perímetre del passeig Marítim Neptú. "No es tracta només d'una excusa per passar un matí o vesprada a la platja, sinó també d'una ocasió excel·lent per complementar un dia de sol a la nostra ciutat", ha destacat Mascarell.  
  
Al festival hi participaran 21 artistes, cadascú dels quals pintarà un mural inspirat en el patrimoni, les tradicions, la gastronomia, la cultura o els espais naturals de Gandia. Paral·lelament, també s'han programat altres activitats per al dissabte a la vesprada: tallers de reciclatge de grafitis i de tape art, a banda d'un concert de la mà del grup Llobarros.  
  
La iniciativa, promoguda pel Departament de Turisme i Platges en col·laboració amb la regidoria de Cultura, busca promocionar la localitat com una destinació atractiva per als visitants, ja que ofereix un ampli ventall d'activitats culturals i d'oci per a tothom. "Volem potenciar els nostres espais de tal manera que la gent identifique la marca Gandia a través de l'art", ha apuntat González.

  

**Horaris**

  
**Dissabte 28:**

  
10h: Inici del festival: intervenció dels 21 Murals a l'arena al llarg de la Platja Nord

18:30 a 20:30h – Taller de reciclatge del grafiti (de Tripas Aerosol) a l'escenari 2 (Illes Balears): la finalitat és transformar i reutilitzar els recipients que es fan servir per a pintar murals, d'una manera artística i creativa. Convertirem un pot de spray en una obra única i viva.

18:30 - 20:30h - Taller de Tape Art (Colectivo TAV) a l'escenari 3 (Galícia). Jugar amb cintes adhesives per transformar l'entorn d'una forma creativa. A través del tape art, intervindrem en el mobiliari urbà del Passeig Marítim Neptú, jugant amb els colors i les formes.

19h - Concert Llobarros a l'escenari 1 (Ripoll): Llobarros és un combo de música instro surf, garage punk i exòtica, amb temes instrumentals molt singulars i poderosos. Un recull d'emocionants cançons que formen un explosiu còctel de perles instrumentals, per a ballar i gaudir a ritme de surf i rock&roll.

**Diumenge 29:**

10:00 a 13:00h – Finalització dels Murals. Podrem gaudir dels murals al llarg del Passeig Marítim Neptú, i descobrir les interpretacions que han fet els 21 artistes participants

  
**Autors dels murals**

Els artistes escollits són: **Gus Martínez**: Ullal; **Gemmgenera**: La Delicà de Gandia; **Lauinblack**: Paella; **De Tripas Aerosol**: Natura; **Xolaka**: Eriçó; **Garrik**: Francesc de Borja; **Noé Peiró**: Fideuà; **MaldeCap**: Capella neogòtica del Palau Ducal; **Elisa Basilisa**: Taronges; **Salva Mascarell**: La mar; **Marta Torres**: Suquet de peix; **José Ramón Borràs**: Colors de Cel i Mar; **Danny**: Grau de Gandia; **Mentalink**: Garça; **Marroiak**: Corriol Camanegre; **Vicent Faus**: Tio de la Porra; **Ana Sentieri**: Falles; **Margarida Riggio**: Dansa Valenciana; **Amanda Reyes**: Tinglaos; **Lamomi**: Porrat; **Mr. Danga**: Auir.

[Documentos adjuntos](../gestion/documentos/663fe447a585a568d16a9ae3d58401cd61525671454bd9a20283912d47c7c87e.pdf)